text: [{"text_idx": "#000004", "text": "Hju\u0301nabandi\u00f0 \u2013 partur av Guds fyriskipanum"}, {"text_idx": "#000006", "text": "Harrin Gud Jehova hevur a\u0301 Si\u0301n undurfulla og fullkomna ha\u0301tt lati\u00f0 hv\u00f8rt einasta hju\u0301naband a\u0301 j\u00f8r\u00f0 millum ein mann og eina kvinnu avmynda og umbo\u00f0a tri\u0301ggjar av teimum mest ty\u0301\u00f0andi og sentralu fyriskipanunum, sum Hann i\u0301 Si\u0301num alvi\u0301sa ra\u0301\u00f0i hevur lagt til r\u00e6ttis fyri manna\u00e6ttina, samkomu og bru\u0301\u00f0ur Si\u0301na."}, {"text_idx": "#000012", "text": "Sa\u0301larfi\u0301ggindin fo\u0301r sostatt ikki i\u0301 frontalt a\u0301lop i\u0301mo\u0301ti bo\u00f0um Guds, sum hev\u00f0i veri\u00f0 meira avdu\u0301kandi, men i\u0301sta\u00f0in l\u00e6tst hann sum um, at hann leg\u00f0i seg t\u00e6tt upp at teimum vi\u00f0 at snara og rangsnu\u0301gva bo\u00f0um Guds."}, {"text_idx": "#000017", "text": "Eitt av \u00f8kjunum, sum hin o\u0301ndi leggur sto\u0301ra orku i\u0301 at snara og rangsnu\u0301gva burtur fra\u0301 ti\u0301, sum Harrin Gud hevur sagt og fyriskipa\u00f0, er hju\u0301nabandi\u00f0 millum ein mann og eina kvinnu."}, {"text_idx": "#000019", "text": "Harafturat munnu hesi a\u0301lop Satans vera motivera\u00f0 av, at hju\u0301nabandi\u00f0 er sera h\u00f8gt i\u0301 metum hja\u0301 Harranum Gudi \u2013 sum vit skulu si\u0301ggja."}, {"text_idx": "#000020", "text": "Harrin Gud hevur ikki einans stovnsett hju\u0301nabandi\u00f0, men letur ta\u00f0 eisini ganga aftur i\u0301 fleiri av Si\u0301num grundleggjandi fyriskipanum. Hetta vi\u0301sir eisini, hvussu v\u00e6l Or\u00f0 Guds samanlagt hongur saman."}, {"text_idx": "#000021", "text": "Ta\u00f0 er nevniliga so, at Harrin Gud a\u0301 ymsan ha\u0301tt hevur gj\u00f8rt hju\u0301nabandi\u00f0 til ein part av ella mynd av: *skapanarverki, *samkomuskipan og *frelsu\u00e6tlan Si\u0301ni."}, {"text_idx": "#000023", "text": "Sa\u0301 ein dagin, at Luther var\u00f0 sitera\u00f0ur fyri at hava sagt, at einki vers i\u0301 Bi\u0301bliuni noktar fyri, at ma\u00f0ur hevur fleiri konur (flerkoneri)."}, {"text_idx": "#000026", "text": "Her stendur eingin \u201cikki\u201d-setningur, men ta\u00f0 er pu\u0301ra greitt, at Gud Harrin her, heilt fra\u0301 byrjan, umtalar og skapar hju\u0301nabandi\u00f0 sum naka\u00f0, i\u00f0 er fyri eina kvinnu og ein mann."}, {"text_idx": "#000027", "text": "Og hetta ver\u00f0ur endurtiki\u00f0 i\u0301 24. \u00f8rindi sum ein generelt galdandi skipan, at \u201cti\u0301 fer ma\u00f0urin (eintal) fra\u0301 fa\u00f0ir og mo\u0301\u00f0ur og heldur seg til konu (eintal) si\u0301na, og tey b\u00e6\u00f0i (eingin annar) ver\u00f0a eitt hold\u201d."}, {"text_idx": "#000031", "text": "Eisini Harrin Jesus umr\u00f8ddi hju\u0301nabandi\u00f0 sum verandi millum ein mann og eina kvinnu (Matt. 19:8-9)."}, {"text_idx": "#000034", "text": "Aftur her si\u0301ggja vit, at hju\u0301nabandi\u00f0 hevur si\u0301tt ty\u0301\u00f0andi pla\u0301ss, b\u00e6\u00f0i i\u0301 vi\u00f0urskiftunum millum Kristus sum bru\u0301\u00f0go\u0301m og h\u00f8vd samkomunnar og samkomuna sum bru\u0301\u00f0ur Hansara, og hju\u0301nabandi\u00f0 millum ein mann og eina kvinnu ver\u00f0ur eisini tiki\u00f0 fram sum partur av sja\u0301lvari samkomuskipanini."}, {"text_idx": "#000036", "text": "Eins og Or\u00f0 Guds byrjar vi\u00f0 hju\u0301nabandinum millum ein mann og eina kvinnu sum partur av skapanarverki Guds, solei\u00f0is enda Skriftirnar eisini vi\u00f0, at hju\u0301nabandi\u00f0 er partur av fyriskipan Guds fyri hin komandi \u00e6vinleikan."}, {"text_idx": "#000038", "text": "Her ver\u00f0ur hju\u0301nabandi\u00f0 flutt inn i\u0301 \u00e6vigu frelsu\u00e6tlan Guds fyri samkomu Si\u0301na, og eisini her ver\u00f0a b\u00e6\u00f0i bru\u0301\u00f0ur og bru\u0301\u00f0go\u0301mur umr\u00f8dd i\u0301 eintali. Eins og bru\u0301\u00f0go\u0301murin er hin einasti eini Harrin Jesus Kristus, solei\u00f0is ver\u00f0ur bru\u0301\u00f0urin somulei\u00f0is umr\u00f8dd i\u0301 eintali: \u201cAndin og bru\u0301\u00f0urin siga: \u201cKom!\u201d Tann, i\u00f0 hoyrir, sigi: \u201cKom!\u201d Tann, i\u00f0 tystir, komi! Og tann, i\u00f0 vil, taki vatn li\u0301vsins fyri einki!\u201d (Op. 22:17)"}]